o
Derek Prince
Kuinka lähestyä raamatullista profetiaa? 3/3
Aikamme kristityt eivät ole vielä käsittäneet tätä totuutta.
Paavali puhuu viimeisistä päivistä, mikä tarkoittaa
aikaa juuri ennen Herran paluuta. Puolet Raamatun kirjoista
viittaa lopunaikaan, vaikeat ajat ovat tulossa.
Sana, joka on tässä käännetty "vaikea",
on yhdessä toisessa kohtaa UT:ia. Mat 8:28, jossa kuvataan kahta
pahojen henkien vaivaamaa miestä, jotka kohtasivat Jeesuksen
Hänen matkallaan Gadaran alueelle.
Miehet olivat hirveän väkivaltaisia tai hirmuisia.
Minusta tämä on parempi käännös.
Viimeisinä aikoina koittavat hirmuiset ajat.
Mielestäni elämme jo hirmuisia aikoja,
mutta vielä hirmuisemmat ajat ovat tulossa.
Toivoa toisin, rukoilla toisin,
toimia niin kuin se ei olisi totta, on ajanhukkaa. Näin on tapahtuva.
Viimeisinä päivinä ajat käyvät yhä vain hirmuisemmiksi.
Minua se ei pelota, olen sopeutunut siihen.
Otan sen Jumalan viisautena ja Jumalan oikeamielisyytenä.
Monet kuitenkin toimivat ikään kuin näin ei tulisi käymään
ja joitakin tällaisia henkilöitä on täälläkin.
Et ole vielä ymmärtänyt, että tulemme kohtaamaan hirmuisia aikoja.
Ne ajat eivät ole vähemmän hirmuisia vaan yhä hirmuisempia.
Saatat sanoa: "Mikä pessimisti!" En ole pessimisti vaan optimisti,
koska uskon, että Jumalalla on ratkaisu.
Tiedättekö mikä se ratkaisu on? Jeesuksen tulo.
En usko, että on mitään muuta pätevää ratkaisua.
Ei ole muuta ratkaisua kuin Jumalan valtakunnan perustaminen maan päälle.
Kaikella kunnioituksella poliitikkoja kohtaan,
mutta en usko, että heillä olisi ratkaisu.
Rukoilen poliitikkojen puolesta ja kunnioitan poliittisia johtajia.
En kuitenkaan odota, että heillä olisi lääke ihmiskunnan ongelmiin,
jotka ovat valtavia ja kasvavat yhä, kuten köyhyys, sairaudet,
viha ja sodat. Poliitikoilla ei ole ratkaisua ongelmiin,
jotka ovat miljoonien ja miljoonien vitsauksena.
Raamattu ilmoittaa sentään yhden poliitikon, joka väittää,
että hänellä on ratkaisu ongelmiin, ja se on antikristus.
Mutta hänen ratkaisunsa ovat huonompia kuin itse ongelmat.
En ole pessimisti. En seiso tässä onnettoman näköisenä,
koska uskon, että Jeesus tulee. Mutta Hän ei tule ennen kuin
ehdot täyttyvät, koska Raamattu niin sanoo.
Jos haluamme Jeesuksen tulevan, vai haluatteko?
On valmistauduttava hirmuisiin aikoihin, koska ne ovat tulossa.
Uskon, että Jumala sallii ihmisten pahuuden kasvaa huippuunsa.
Näemme, jos vielä elämme, todellisen syntisten sydämessä
hehkuvan pahan ilmenevän inhottavuudessaan ja
pelottavuudessaan, jollaista emme osaa edes kuvitella.
Uskon, että Jumala sallii ihmisen, joka väittää osaavansa valita johtajansa,
tehdä omat valintansa.
Rehellisesti sanoen elän mieluummin demokratiassa kuin tyranniassa,
mutta demokratia ei ole Jumalan hallintomalli.
Demokratia on peräisin kreikasta niin kuin humanismikin
ja se on turmellut joidenkin ajatuksia.
Opiskelin Kreikan filosofiaa ennen kuin minusta tuli saarnaaja.
En aikonut kertoa tätä, mutta kuvaan Platonin viisi hallitsemisen muotoa.
Tämä ei maailmaa paranna, mutta aloitan parhaasta ja
lopetan huonoimpaan. Paras on yhden hyvä ihmisen hallinto.
Toiseksi paras on muutaman hyvän ihmisen hallinto.
Yhden ihmisen hallintoa Platon kutsui monarkiaksi ja
muutaman hyvän ihmisen hallintoa aristokratiaksi.
Sitä seuraa demokratia, jossa ihmiset itse hallitsevat.
Kuka sanoikaan, taisi olla Lincoln,
että kansanvalta, joka on kansasta lähtöisin ja kansaa varten
ei koskaan häviä maan päältä. Hän taisi olla väärässä.
Neljäs hallintomuoto on muutamien huonojen ihmisten hallinto,
jota kutsutaan oligarkiaksi ja viimeisenä
yhden pahan ihmisen hallinto, mitä kutsutaan tyranniaksi.
Nämä määritelmät eivät tarvinne korjauksia.
Demokratia on Platonin mukaan heikoin hallintomuoto.
Mielestäni se on sentään parempi kuin oligarkia tai tyrannia.
Mutta Jumalan hallintomuoto on monarkia,
yhden hyvän miehen hallinto. Mikä on hallitsijan nimi? Jeesus.
Muutama hyvä mies Hänen kanssaan ovat Hänen pyhänsä.
Siedän demokratiaa ja elän mieluum- min demokratiassa kuin tyraniassa
mutta en usko, että demokratia on lopullinen ratkaisu.
Enkä usko, että miehet ja naiset osaavat valita oikean johtajan.
Jos osaavat, niin miksi he eivät ole häntä valinneet?
En arvostele hallitusta vaan puhun ihmisen heikkouksista.
Mihin me lopulta päädymme?
Me päädymme monarkiaan, jossa yksi mies, Jeesus, on Kuningas,
joka hallitsee vanhurskaasti ja joka jakaa hallintonsa niiden kanssa, jotka
Hän on kouluttanut kärsimysten, koettelemusten ja
kurinalaisuuden koulussa.
Miten nimitämme noita ihmisiä? Me kutsumme heitä seurakunnaksi.
Muistutan, että sana "seurakunta" on huono käännös
kreikan sanasta "ekklesia", joka tarkoittaa hallintokokousta.
Kun olemme seurakunnan jäseniä,
olemme samalla hallintokokouksen jäseniä,
jonka pää on vanhurskas mies, Jeesus. Se on Jumalan ratkaisu.
Eikä muuta ratkaisua ole. Jos yritämme järjestää
jotain muuta ratkaisua, haaskaamme vain aikaa ja voimia.
Meillä on paljon tehtävää Jumalan ilmoitusten kanssa.
Otan vielä esiin mielestäni kaksi kiistatonta periaatetta
- ehkä ette ole samaa mieltä - , mutta olemme tekemisissä
ihmisluonnon turmeltuneisuuden kanssa, joka johtuu synnistä.
Kun Paavali puhuu hirmuisista ajoista, niin syynä on,
että "ihmiset rakastavat ...",
ja hän luettelee 18 moraalista ja eettistä tahraa.
Maailman ongelmien perussyy ei ole ydinfissio vaan ihmisluonne.
Ei atomipommi keksinyt itseään.
Ihminen sen keksi ja käytti sitä.
Ihminen on kehittänyt monenlaisia tuhovälineitä.
Ihminen käyttää niitä.
Ihmiskunnan ongelmien perussyy on moraalinen ja eettinen rappio,
jonka on saanut aikaan ihmiskuntaan pesiytynyt synti.
Rappioon liittyy luonnostaan kaksi periaatetta.
Rappio on progressiivista. Se ei tule paremmaksi vaan
muuttuu aina vain huonommaksi. Rappio on peruuttamatonta.
Ei ole mitään keinoa kääntää sen suuntaa.
Tämä sopii nykymaailman tilanteeseen ja koko maailmaan.
Rappio kasvaa.
Se ei koskaan tule paremmaksi vaan huononee yhä.
Se on peruuttamatonta.
Ei ole keinoja muuttaa rappion kehityksen suuntaa.
Niinpä kaikki kristittyjen rukoukset, hankkeet ja suunnitelmat,
jotka on tähdätty muuttamaan rappion suuntaa,
ovat ajan ja rahan hukkaa, tajuavatpa kristityt sitä tai eivät.
Tästä syystä tarvitsemme Raamatun profetiaa,
koska se säästää meidät ajan haaskaamiselta,
rahan menetykseltä ja pettymyksiltä.
Ymmärtäkää, hyvät kristityt, että velvollisuutemme on
rukoilla hallituksemme puolesta Jumalan ilmoitetun tahdon rajoissa.
Puhuin kerran vuosia sitten tarpeestamme
rukoilla hallituksen puolesta ja tilaisuuden lopulla
ystävärouva tuli sanomaan: "Herra Prince, eikö Raamattu opeta,
että kaikki menee aina vain huonompaan suuntaan?"
Vastasin: "Ei. Raamattu opettaa, että jotkut asiat menevät
huonompaan suuntaan ja jotkut parempaan
ja minä olen yksi, joka menee parempaan suuntaan."
Sinäkin voit mennä parempaan suuntaan.
Tämä ei ole negatiivista vaan realistista.
Meidän tulee elää Jumalan ilmoitetun sanan rajoissa.
Huomatkaa myös kuinka Paavalin luettelosta näkyy, että
viimeisinä aikoina okkultisimi lisääntyy jyrkästi.
Esimerkiksi 2 Tim 3:8 sanoo:
"Niin kuin Jannes ja Jambres vastustivat Moosesta,
niin tuollaiset villitsijät vastustavat totuutta.
He ovat mieleltään turmeltuneita, ja heidän uskonsa on kelvoton."
Huomaa ilmaisu "mieleltään turmeltuneita".
Nuo kaksi nimeä, Jannes ja Jambres, olivat Egyptin loitsijoita,
jotka vastustivat Moosesta ja Aaronia. Kun Raamattu mainitsee heidät,
se tarkoittaa okkultismia ja saatanallisia yliluonnollisia ilmiöitä.
Muistakaa, että myös saatana kykenee ihmeisiin.
Jos joku uskoo, että kaikki ihmeet ovat Jumalasta, niin se on virhe.
Raamattu sanoo, että lopunaikoina saatana tekee suuria ihmeitä,
mutta ne eivät ole totta vaan valheellisia ihmeitä.
Mooses ja Aaron ja Egyptin loitsijat eivät taistelleet liha lihaa vastaan.
Se ei ollut teologista sodankäyntiä.
Meidänkään taistelumme ei ole teologista vaan se on sotaa
henkimaailman valtoja vastaan.
Kertaan vielä mitä tapahtui, kun Mooses ja Aaron menivät
faaraon puheille ja pyysivät: "Päästä Jumalan kansa lähtemään".
Faarao vastasi: "Millä voitte osoittaa, että sanomanne on Jumalalta?".
Silloin Mooses sanoi Aaronille: "Heitä sauvasi maahan".
Faaraon silmien alla sauva muuttui käärmeeksi.
Luulisi, että se olisi vakuuttanut faaraon, mutta ei.
Hän sanoi: "Hetkinen. Katsotaan mihin minun mieheni pystyvät".
Hän kutsui heidät paikalle. Raamattu kertoo selvin sanoin,
että kun he heittivät keppinsä maahan, nekin muuttuivat käärmeiksi.
Se oli saatanan ihme. Mutta, Jumalan kiitos,
kertomus ei pääty tähän. Mooseksen käärme nieli Egyptin käärmeet.
Voin hyvin kuvitella tilanteen.
Loitsijat lähtivät tiehensä tyhjin käsin ilman keppejään,
mutta Mooseksen sauva oli paksumpi ja vahvempi kuin ennen.
Tämä taistelu käytiin yliluonnollisella rintamalla.
Samalla rintamalla mekin joudumme taistelemaan.
Sota ei ole teologista eikä oppiriitoja
vaan siinä nähdään kenellä on Jumalan voima.
Tämä ennustettiin 2000 vuotta sitten ja ennustus on yhä voimassa.
Okkultismin valta kasvaa. Sen rohkeus, ylimielisyys
ja näennäinen ylivalta kasvavat, mutta sen heikkous tulee kaikkien tietoon
niin kuin tuli Janneksen ja Jambreksen heikkous.
Katsomme tekstiä eteenpäin, 2 Tim 3:13:
"Kelvottomat ihmiset ja petkuttajat menevät pahuudessa yhä pitemmälle,
eksyttäen muita ja eksyen itse".
Noin etenee turmelus. Se menee yhä pitemmälle
eksyttäen muita ja eksyen itse. Kukaan ei ole niin hyvä eksyttäjä
kuin itsensä eksyttäjä, joka uskoo omaan eksytykseensä.
Sellainen ihminen puhuu oman vakaumuksensa äänellä.
Tekstissä on "kelvottomat ihmiset ja petkuttajat".
Luin kreikkaa 10-vuotiaasta lähtien
ja olin kelpoinen opettamaan sitä yliopistossa. Se ei tarkoita,
että olisin aina oikeassa, mutta se tarkoittaa,
että minulla saa olla omia mielipiteitä.
Kommentoin jaetta 13, jossa mainitaan "kelvottomat ihmiset ja petkuttajat".
Alkuperäinen kreikan sana tarkoittaa loitsijaa tai joikujaa,
ihmistä, joka lumoaa valittavalla äänellä.
Tässä on taas kyse okkultismista.
Joitakin vuosia sitten, mittaan aikaa ennen ja jälkeen
ensimmäisen vaimoni kuolemaa ja toista avioliittoani eli kauan sitten.
Eräs mies tuli pyytämään minulta anteeksi sitä, että
hän oli langettanut kirouksen minun ja perheeni ylle.
Hän puhui, en tosin hyväksynyt kaikkea mitä hän sanoi, ja minä kuuntelin.
Hän sanoi harjoittavansa okkultismia ja häntä pidetään
Amerikan suurimpana noitana. Hän sanoi harjoittavansa
noituuden eri lajeja, mutta "eniten voimaa on loitsimisessa".
Panin sen merkille. Mieleeni tuli,
että kun laulamme Hengessä, Jumalan voima vapautuu.
Muistin ajat, jolloin asuimme vuosia Lähi-idässä, jossa
muslimit harjoittivat uskontoaan.
Viidesti päivässä jokaisesta moskeijasta,
ja niitä on tuhansia,
mies, joka kutsuu rukoukseen, päästää suustaan "joikua".
Moniko on kuullut sitä edes kerran?
Minusta se on maailman kamalinta kuultavaa.
Jerusalemin vanhassa kaupungissa me ylistimme kirkossa,
joka oli moskeijan naapurina.
Silloin tällöin kesken jumalanpalveluksen
kuulimme tuon kamalan valittavan huudon.
Se ei kuitenkaan sammuta Henkeä, sillä Hengellä on voimaa.
On merkillepantavaa, että sitkeimmin evankeliumia vastustanut
alue koko maailmassa on Lähi-itä.
Se johtuu islamin läsnäolosta, muhamettilaisuudesta.
Se on saanut valtavan voimansa siitä,
että se julistaa säännöllisesti saatanan valhetta viidesti päivässä.
Jos näin on, niin mikä on meidän vahvin aseemme?
Julistus.
Siksi me Ruthin kanssa yhdessä lausumme jonkin Raamatun kohdan
ennen kuin aloitan puheeni, koska se vapauttaa
Jumalan voiman tilaisuuteen. Tuskin olisimme edes hengissä,
ellemme olisi oppineet tuntemaan Raamatun tekstien lausumisen voimaa.
Olimme molemmat vakavasti sairaina
ja silloin opimme lausumaan tekstejä yhdessä.
Lausumme nyt yhden Raamatun kohdan.
Tule, kultaseni. Tämä ei vie pitkään.
Lausumme psalmista 118, jakeesta 13 eteenpäin.
Tämä alkaa viittauksella paholaiseen.
"He syöksivät minut lähes tuhoon, mutta Herra tuli avukseni.
Herra on minun väkeni ja voimani. Hän pelasti minut.
Kuulkaa, miten voitonhuuto kajahtaa, riemu raikuu pelastettujen majoilta:
Herran käsi on voimallinen.
Herran käsi on meidän yllämme. Herran käsi on voimallinen!
(Ja nyt kuunnelkaa!)
Minä en kuole, vaan elän ja kerron Herran teoista.
Hän kyllä kuritti minua, mutta ei antanut kuoleman valtaan."
Tämä on meidän todistuksemme.
Herra on kurittanut meitä kovasti,
mutta ei antanut meitä kuoleman valtaan.
Kun Jumala ei anna ihmistä kuoleman valtaan,
niin ihminen ei kuole.
Emme osaa edes laskea kuinka monta kertaa me sanoimme:
"Minä en kuole, vaan elän ja kerron Herran teoista".
Ehkä jollain teistä on tarve sanoa samoin. Olette nyt istuneet pitkään.
Nouskaa seisomaan hetkeksi. Psalmi 118: 17.
Lausumme sen kerran ja toistakaa se sitten meidän kanssamme.
"Minä en kuole, vaan elän ja kerron Herran teoista."
Ja nyt kaikki yhdessä: "Minä en kuole, vaan elän ja kerron Herran teoista".
Ja vielä kerran: "Minä en kuole, vaan elän ja kerron Herran teoista".
Aamen. Nyt saatte istua.
Aamen.
Olemme nähneet 2 Tim 3:sta, että asiat eivät parane
vaan tulevat entistä huonommiksi.
Eivät niinkään asiat vaan ihmiset.
Ihmiset eivät tule paremmiksi vaan käyvät yhä huonommiksi.
Päätekijä on okkultististen voimien toiminta.
Olemme nyt siinä tilanteessa.
Okkultismi on tullut ulos kaapista ja toimii aggressiivisesti voimalla, jota
ei osannut edes kuvitella parikymmentä vuotta sitten.
Näin profetia käy toteen. Tästä voisi masentua
tai kiittää Jumalaa siitä, että tämä todistaa, että Raamattu on oikeassa!
Itä-Afrikassa, jotkut opiskelijat keksivät tekosyitä,
miksi eivät halunneet kristityiksi. He sanoivat: "En halua olla kristitty,
koska seurakunnassa on niin monia tekopyhiä".
Sanoin, että voi olla niin, mutta sehän on UT:n mukaista.
Tekopyhyys siis todistaa, että Kirja on oikeassa.
Taas yksi syy tulla kristityksi. Samoin sanon opetuksestani.
Teistä on kielteistä ja pimeää, mutta kiitos Jumalan,
se vain osoittaa, että Raamattu on totta.
Jos voimme uskoa pimeyteen, niin voimme uskoa myös valoon.
Totta puhuen, jos et usko pimeyteen, et usko toden teolla valoonkaan.
Et voi olla valikoiva. Jokainen Jumalan Sana on puhdas.
Yhtäkään Jumalan Sanaa ei pidä sysätä syrjään.
Palatkaamme 2 Tim 3:een.
Teksti kuvaa hyvin meidän elämäntyyliämme.
Minut mukaan lukien
Tässä on lista, jossa luetellaan ...
On syytä lukea se uudelleen. Kun luen, niin miettikää mitkä
luettelon asiat sopivat nykyiseen elämänmenoon.
"Ihmiset rakastavat vain itseään ja rahaa, he ovat rehenteleviä ja
pöyhkeitä, he herjaavat ja ovat vanhemmilleen tottelemattomia ..."
Vanhemmat, onko näin? Näin on ainakin joissain tapauksissa.
" ... He ovat kiittämättömiä, jumalattomia ... "
Kiittämättömyys on siis jumalattomuutta. "... rakkaudettomia ..."
Sana ei ole oikea käännös.
Vanha kuningas Jaakon versio sanoo sen paremmin:
"ilman luonnollista lämpöä lähimmäiseen".
Normaali rakkaus toisiamme kohtaan on haihtunut.
Äidinrakkaus lapseen, vanhempien rakkaus lapsiin, veljesten ja
siskojen rakkaus toisiaan kohtaan,
nämä kaikki ovat katoamassa kovaa vauhtia.
"... ilman luonnollista lämpöä lähimmäiseen, leppymättömiä,
panettelevia, väkivaltaisia ja raakoja, kaiken hyvän vihollisia, petollisia,
häikäilemättömiä ja järjettömiä.
He rakastavat enemmän nautintoja kuin Jumalaa ..."
Pysähdymme tähän hetkeksi. Me olemme sitä mitä rakastamme.
Luettelo alkaa ja päättyy sillä, mitä ihmiset rakastavat.
Kolme asiaa: he rakastavat itseään, rahaa ja nautintoja.
Näistä johtuvat kaikki luetellut kielteiset ominaisuudet:
itsensä, rahan ja nautintojen rakastaminen.
Ihmiset rakastavat rahaa, koska he rakastavat nautintoja,
joita voi rahalla ostaa.
Rahalla ei voi ostaa rauhaa eikä iloa, mutta hetkellisiä nautintoja kylläkin.
Rakkaus rahaan on myös ihmisen ylpeyttä.
Kun meillä on millä mällätä, voimme olla pöyhkeitä, näyttää rikkauttamme
ja näytellä olevamme parempia kuin meitä köyhemmät.
Kaikki on keskenään riippuvaista.
Kaiken juuri on itsensä rakastaminen. Se rikkoo yhteiskuntaamme.
USA:ssa tutkittiin, montako ihmistä asui taloutta kohti keskimäärin.
Hämmästyttävät 1,7 henkilöä.
Nykyisin siis alle kaksi henkeä asuu yhdessä keskimäärin. Miksi?
Koska he rakastavat vain itseään. "Ellet pidä minun elintavastani,
lähden omille teilleni ja sinä voit mennä omillesi."
Tällainen asenne on rikkonut monta avioliittoa.
Sanon ihmisille, jotka ovat menossa naimisiin, että on olemassa
katastrofin ja menestyksen reseptit.
Katastrofin ainekset ovat "mitä minä tästä hyödyn?" -asenteessa
Tältä pohjalta avioliitto kariutuu.
Menestyksen resepti on: "mitä minä voin tähän antaa?"
Tällä asenteella avioliitto onnistuu. Minulla on ollut kaksi avioliittoa.
Ensimmäinen kesti 30 vuotta ja nykyinen on kestänyt 16 vuotta.
Kumpikin avioliitto on ollut onnellinen ja onnistunut.
En siis puhu teoriaa.
Varmin tapa turmella avioliitto, perhe ja yhteiskunta on rakastaa vain itseään.
"Voit tehdä tahtosi mukaan, mutta minä kuljen omia polkujani"
Tällainen ajattelu on vallalla maailmallisten ihmisten mielessä.
Kun avioliitto hajoaa, niin perhekin hajoaa,
ja kun perhe hajoaa, niin yhteiskunta hajoaa.
Hallitus voi tuhlata miljardeja löytääkseen parannuskeinon,
mutta on vain yksi keino, ehjä perhe.
Jos haluat tilata Derek Princen opetuksia, -
ota yhteyttä. Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä